
REPUBLIKA HRVATSKA						      
TRGOVAČKI SUD U SPLITU
Split, Sukoišanska 6						
U   I M E   R E P U B L I K E    H R V A T S K E
R J E Š E N J E
	Trgovački sud u Splitu, po sutkinji Ani Golub Gruić, kao stečajnoj sutkinji, u postupku povodom prijedloga predlagatelja Financijske agencije – Regionalni centar Split, za otvaranje stečajnog postupka nad dužnikom ŠOLTA HOTELI 2007 d.o.o. Nečujam, Šetalište Marulića 1, OIB: 81948218737, dana 12. srpnja 2016. godine
r i j e š i o    j e
Odbacuje se prijedlog Financijske agencije – Regionalni centar Split za otvaranje stečajnog postupka nad dužnikom ŠOLTA HOTELI 2007 d.o.o. Nečujam, Šetalište Marulića 1, OIB: 81948218737.
Obrazloženje
Kod ovog suda dana 21. travnja 2016. godine zaprimljen je prijedlog Financijske agencije, Regionalnog centra Split, za otvaranje stečajnog postupka nad gore navedenim dužnikom. U zahtjevu se navodi da dužnik na dan 1. rujna 2015. godine u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 55.611,68 kn, da ima 1 zaposlenog te da na dan 18. travnja 2016. godine u Jedinstvenom registru računa ima otvorene sljedeće račune:
- HR8125000091101289363 kod Hypo Alpe-Adria-Bank d.d.
- HR2523900011100386433 kod Hrvatske poštanske banke d.d.
- HR2124080021100030390 kod Partner banke d.d.
- HR9723300031100388461 kod Splitske banke d.d.
	Podneskom zaprimljenim dana 10. lipnja 2016. godine (list 3 spisa) dužnik navodi da je podmirio sve evidentirane neizvršene osnove za plaćanje, a račun društva da više nije u blokadi. 
Dopisom ovog suda od 13. lipnja 2016. godine od Financijske agencije, Regionalnog centra Split, zatražena je dostava potvrde za dužnika u smislu odredbe čl. 6. st. 4. Stečajnog zakona („Narodne novine“ 71/15; dalje SZ).
	Dana 16. lipnja 2016. godine zaprimljen je podnesak Financijske agencije, Regionalnog centra Split, u privitku kojeg su dostavljene i potvrda o neizvršenim osnovama za plaćanje iz koje proizlazi da dužnik u Očevidniku redoslijeda osnova za plaćanje na dan izdavanja potvrde (15. lipnja 2016. godine) ima evidentirane neizvršene osnove za plaćanje u neprekinutom razdoblju od 0 dana (list 6 spisa) te potvrda o blokadi računa i novčanih sredstava ovršenika iz koje proizlazi da je dužniku na dan izdavanja potvrde (15. lipnja 2016. godine) evidentirano 0 dana neprekidne blokade, a nepodmirene obveze da iznose 0,00 kn (list 7 spisa).
Dužnik je do odluke o prijedlogu za otvaranjem stečajnog postupka postao sposoban za plaćanje, pa u smislu čl. 5. SZ-a nema uvjeta za provođenje postupka.
Slijedom navedenog, a temeljem odredbe čl. 115. st. 1. SZ-a, odlučeno je kao u izreci ovog rješenja.
U Splitu, 12. srpnja 2016. godine
SUTKINJA
ANA GOLUB GRUIĆ

POUKA O PRAVNOM LIJEKU: 
Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 


DNA:
- predlagatelju - FINA
- dužniku
- mrežna stranica e-Oglasna ploča sudova
- u spis

